Държавен вестник, бр. 48, 2025 г., стр. 103

БРОЙ  48	
Д Ъ Р Ж А В Е Н  В Е С Т Н И К 	
СТР.  103  
Чл. 8. (1) Комисията за осигуряване на 
качеството:
1. разработва правила за прилагане на вът­
решната система за осигуряване на качеството 
и актуализирането им;
2. разработва годишен план-график за про­
веждане на дейностите по самооценяване;
3. провежда самооценяването.
(2) Броят на членовете, съставът и срокът 
за изпълнение на работата на комисията се 
определят от директора на институцията в 
зависимост от обема на дейностите, които се 
изпълняват във връзка с осигуряване на ка­
чеството през календарната година.
(3) В състава на комисията може да се 
включват и външни специалисти със специални 
знания и умения в конкретна област.
(4) Комисията се определя със заповед на 
директора на институцията в срок до 5 януари 
на всяка календарна година.
Чл. 9. (1) Правилата за прилагане на вът­
решната система за осигуряване на качеството 
се определят в Правилника за устройството и 
дейността на професионалните колежи и цен­
тровете за професионално обучение.
(2) Правилата за прилагането на вътрешната 
система за осигуряване на качеството включват:
1. правомощията на участниците във вът­
решната система за осигуряване на качеството;
2. реда за организиране и провеждане на 
самооценяването;
3. взаимодействието на институцията със со­
циалните партньори и другите заинтересовани 
страни за осигуряване на качеството.
Чл. 10. (1) Годишният план-график съдържа 
дейностите по самооценяването, групирани по 
критериите в приложението, като задължително 
се посочва и видът на инструментариума към 
тях, както и сроковете и отговорните лица за 
изпълнението им.
(2) План-графикът по ал. 1 се утвърждава от 
директора на институцията в срок до 31 януари 
на всяка календарна година.
(3) При необходимост отговорникът по 
качеството предлага на директора на инсти­
туцията коригиращи мерки за изпълнение на 
годишния план-график. След утвърждаване 
на мерките организира и координира изпъл­
нението им.
Раздел III
Условия и ред за измерване на постигнатото 
качество
Чл. 11. (1) Самооценяването в професионал­
ните колежи и центровете за професионално 
обучение е процес, при който институцията 
анализира своите дейности, резултати и процеси 
с цел да оцени достигнатото ниво на качест­
вото им и да идентифицира възможностите 
за подобрение.
(2) Оценяването на постигнатото качество 
за центровете за професионално обучение 
и професионалните колежи се осъществява 
по критерии и показатели към тях съгласно 
приложението.
(3) Периодът за самооценяване за професио­
налните колежи и центровете за професионално 
обучение е календарната година.
Чл. 12. (1) Самооценяването се извършва 
от комисия по чл. 5, ал. 2, т. 3.
(2) Оценяването се извършва по критерии 
в три степени на изпълнение по всеки от ин­
дикаторите в приложението.
(3) Максималният брой точки при изпълне­
ние на всички индикатори в най-висока степен 
по всеки критерий е 100.
Чл. 13. (1) Постигнатата оценка на осигу­
реното от институцията качество се определя 
като сбор от оценките по всеки критерий от 
съответната област на оценяване.
(2) Крайната оценка има качествени и ко­
личествени стойности, както следва:
1. отлично при крайна оценка от 91 до 100 
точки;
2. добро при крайна оценка от 66 до 90 
точки включително;
3. задоволително при крайна оценка от 46 
до 65 точки включително;
4. незадоволително при крайна оценка до 
45 точки включително.
Чл. 14. (1) Самооценяването на постигнатото 
качество се провежда по процедури, утвърдени 
от директора на институцията.
(2) По всеки критерий се разработва про­
цедура, която съдържа: предмет и цел; ин­
струментариум; описание на технологията 
на провеждане; вида на доказателствения 
материал (справка, контролна карта, прото­
коли, въпросници, анкети и др.); начините на 
обработване на доказателствения материал; 
режима на съхранение и защита на информа­
цията; отговорностите на лицата по чл. 5, ал. 2.
Чл. 15. (1) За проведеното самооценяване 
отговорникът по качеството изготвя годишен 
доклад, който включва: цел на самооценява­
нето; информация за външната и вътрешната 
среда, в която функционира институцията 
през периода на самооценяването; резултати 
от самооценяването; сравняване на оценките 
по критериите с предходния период на само­
оценяване; анализ на получените резултати; 
постижения и добри практики; резултати от 
самооценяването, нуждаещи се от подобрение, и 
предложение за коригиращи мерки и дейности.
(2) Към доклада може да се прилагат гра­
фики, таблици, статистическа информация и 
други информационни материали.
(3) Утвърденият от директора на ин­
ституцията доклад се представя в срок до 
31 януари на годината, следваща годината, за 
която се отнася:
1. от професионалните колежи – на Минис­
терството на образованието и науката;